Edwin R. Thiele

Edwin R. Thiele (1895–1986) var en amerikansk misjonær i Kina, redaktør, arkeolog, forfatter, og spesialist på Det gamle testamente i Bibelen. Han er best kjent for sine kronologiske studier av den hebraiske kongetid.

 Biografi 
Thiele var født i Chicago og fikk utdannelse ved Emmanuel Missionary College i 1918 med en akademisk grad i oldtidsspråk. Etter to år som misjonsskretær for East Michigan Conference for trossamfunnet Syvendedagsadventister, lot han seg verve som misjonær i Kina. I løpet av hans 12 år lange arbeid i Kina var han også redaktør og leder for forlagshuset Signs of the Times Publishing House i Shanghai.

Etter å ha kommet tilbake til USA tok han en akademisk grad i arkeologi på Universitetet i Chicago i 1937. Han ble deretter medlem av religionsfakultet ved Emmanuel Missionary College samtidig som han fortsatte sitt doktorarbeid ved Universitetet i Chicago. Han tok filosofisk doktorgrad (PhD) i bibelsk arkeologi i 1943. Hans doktorgradsavhandling, senere utgitt som The Mysterious Numbers of the Hebrew KingsThiele, Edwin: The Mysterious Numbers of the Hebrew Kings, (1. utg.; New York: Macmillan, 1951; 2. utg.; Grand Rapids: Eerdmans, 1965; 3. utg.; Grand Rapids: Zondervan/Kregel, 1983). ISBN 082543825X, 9780825438257 er gjennomgående blitt vurdert som det endelige verk i å kronologisere de hebraiske kongene.Thieles kronologi er akseptert i flere nyere bibelstudier, og er den kronologi som er benyttet for de hebraiske monarkene i Cambridge Ancient History (T. C. Mitchell, Israel and Judah until the Revolt of Jehu (931-841 B.C.) CAH 3, Part 1, s. 445). Thieles kronologi med mindre endringer i Leslie McFall, («A Translation Guide to the Chronological Data in Kings and Chronicles», Bibliotheca Sacra 148 [1991], ss. 3-45) er akseptert i Jack Finegans innflytelsesrike Handbook of Biblical Chronology, rev. utg. (Peabody, MA: Hendrickson, 1998), s. 249. Han reiste meget i hele Midtøsten mens han gjorde sin forskning.

I tillegg er Thiele også forfatter av en populærframstilling, Christianity, Knowing God (1979). Etter at hans hustru Margaret døde fullførte han studiet av Jobs bok, kalt Job and the Devil (1988), som ble skrevet i samarbeid med sin hustru. I dette verket argumenterte forfatterne for at Leviatan (og Behemot) er knyttet til kaos- eller ondskapsmysterier i Midtøsten. Således forslår forfatterne at Job er et bilde på Guds kamp med Det Onde som det bakenforliggende temaet for Jobs lidelser.

Fra 1963 til 1965 tjente han som professor for oldtiden ved Andrews University. Etter å ha pensjonert seg fra forelesninger i 1965 flyttet han til California hvor han fortsatte å skrive. Han døde ved St. Helena i California i 1986. Han er gravlagt på kirkegården Rose Hill Cemetery i Berrien Springs, Michigan.

 Referanser 

Kategori:Arkeologer fra USA
Kategori:Bibelforskere
Kategori:Misjonærer i Kina
Kategori:Misjonærer fra USA
Kategori:Adventistiske predikanter
Kategori:Adventistiske teologer
Kategori:Sakprosaforfattere fra USA
Kategori:Personer fra Chicago